burgasdotpro/wikipedia huggingface dataset:
Plodolist

Plodolist alebo karpel () je listový útvar, premenený megasporofyl. Pri krytosemenných rastlinách je plodolist samičí pohlavný orgán, ktorý nesie vajíčka. Vajíčka sa vytvárajú na špeciálnom tkanive, placente. V jednom kvete sa súbor plodolistov, nazýva gynéceum. Jeden alebo viacero plodolistov môže zrásť a vytvárať tak jeden alebo viacero piestikov. Z jedného plodolistu vzniká mechúrik a struk, z dvoch šešuľa a z viacerých tobolka.
Placenta

Placenta môže byť:
Ostroha

Ostroha môže byť:
Matej Klinovský

Matej Klinovský (* 1635† 1696) bol zbojník z Oravy.
Životopis.
Klinovský sa narodil okolo roku 1635. Známy bol vďaka svojej krutosti a zverstvám, ktoré spáchal. Ozbíjal kráľa Jána Kazimíra v roku 1655. V roku 1656, na Kvetnú nedeľu si ho pohneval farár Albert Borovič, pretože prepustil jeho väzňa. Klinovský Boroviča zbil na cintoríne. Klinovský nenávidel kresťanov, vraždil kňazov a veriacim zabraňoval chodievať do kostolov. Neskôr sa stal zemanom, no v zbíjaní pokračoval. V roku 1696 ho napriek tomu, že bol šľachtic, popravili obesením na hák.
Nitriansky diadém

Nitriansky diadém predstavoval atribút moci nitrianskeho kniežaťa, rovnako ako bola Uhorská koruna symbolom zvrchovanosti uhorského kráľa nad krajinou.
Dejiny.
Nitriansko bolo štátnym útvarom rozprestierajúcim sa na území dnešného Slovenska, ktoré v priebehu svojej existencie figurovalo niekedy ako suverénne kniežatstvo a v istom období ako pohraničné vojvodstvo v rámci Uhorska. V rannom období Uhorského kráľovstva predstavovalo časť krajiny, ktorou sa hlavná panovnícka vetva Arpádovcov snažila uspokojiť panovnícke nároky bočnej vetvy na vládu v Uhorsku. Na nitriansky trón neskôr zasadali nástupníci na korunováciu za uhorských kráľov. Panovníci Nitrianska sa museli odlíšiť od korunovaných kráľov Uhorska a rovnako tak potrebovali symbol svojej suverenity, ktorým sa stal práve kniežací diadém. Nitriansky diadém pochádza z 11.storočia, pričom nebol vyhotovený na území Nitrianska, či Uhorska, no bol vytvorený v zlatníckej dielni v Byzantskej ríši. Bol nájdený v blízkosti sídla kniežaťa v Ivanke pri Nitre. Týmto diadémom boli korunované nitrianske kniežatá a vojvodovia od 11. storočia. V historických spisoch môžeme dohľadať aj zmienku v Bratislavských análoch o jeho použití pri korunovácií nitrianskeho vojvodu Álmoša z roku 1098, kde sa píše, že kráľovi Kolomanovi bola na hlavu položená koruna, zatiaľ čo vojvoda Álmoš bol korunovaný diadémom;
Znak zvrchovanosti.
V polovici 11. storočia si Nitrianske kniežatstvo počínalo zvrchovane a panovníka Bela I. možno označiť za nespochybniteľného suveréna. Jeho krajina mala presne stanovené hranice, samostatnú armádu, viedla vlastnú zahraničnú politiku, ktorá bola v istom čase zameraná dokonca proti Uhorsku a kráľovi Ondrejovi I., ktorý bol Belovým vlastným bratom. Knieža nechal dokonca raziť vlastné nitrianske mince, ktoré mali veľký význam z pohľadu heraldiky a navyše mali vyššiu hodnotu ako tie uhorské. Napriek tomu, že sa jedná o predheraldické obdobie, nechal knieža na nitrianskych karolínskych minciach upraviť razbu tak, aby z dvoch nad sebou nachádzajúcich sa krížov vznikol dvojkríž, podobný aký bol neskôr vyobrazený na nitrianskej zástave, či v kráľovskom erbe. Dvojkríž bol rovnako vyobrazený aj na diadéme. Vychádzajúc zo zhody v mieste nálezu, doby vzniku a zo symbolu na diadéme aj minciach, možno usudzovať, že dvojkríž už v tejto dobe plnil politickú a reprezentačnú symboliku.
Ondráš (zbojník)

Ondráš vlastným menom Ondrej Fuciman, predtým nesprávne Ondrej Šebesta (* 13. november 1680, Janovice, Sliezsko† 1. apríl 1715, Sviadnov, Morava) bol najznámejší sliezsky zbojník.
Životopis.
Ondráš sa narodil ako prvorodený syn janovického starostu Andreja Fucimana. Na zboj sa dal asi v roku 1709. Vďaka šikovnosti sa stal zbojníckym kapitánom. Za odmenu 100 florénov ho zavraždil jeho bratranec Juraj Fuciman (Juráš). Jurášovi páni odmenu vyplatili a odpustili mu zbojstvá a zverstvá, lenže on ďalej zbojníčil, takže ho uväznili, pri pokuse o útek rozpáral brucho väzenskému pisárovi. Za trest bol Juraj Fuciman popravený lámaním v kolese.
Ilčík

Ilčík, vlastným menom Ilja Jašek (* ?, Dubňany, Morava† 1642, Hodonín, Morava) bol najznámejší moravský zbojník. Býva mylne považovaný za slovenského zbojníka a takisto sa mylne často považuje za člena družiny Juraja Jánošíka. 
Životopis.
Ilčík sa narodil v moravských Dubňanoch. Zbojníčil spolu so Slovákom Adamom Holotom - Adamčíkom. V roku 1642 ho chytili a obesili na poli neďaleko Hodonína.
Jánošíkovská tradícia.
Ilčík býva podobne ako Hrajnoha, Vdovčík a Surovec mylne zaraďovaný medzi druhov Juraja Jánošíka, možno pre to, že spolupracoval so Slovákom Adamčíkom. V skutočnosti žil Ilčík o sedemdesiat rokov skôr ako Jánošík a zbíjal na Morave. Väčšinou býva zobrazovaný ako mladý ( asi dvadsaťročný) mocný muž. Ako zradcu Jánošíka ho spomína Alois Jirásek v knihe "Staré pověsti české".
Povesti.
Jedna z povestí o Ilčíkovi hovorí o tom, ako pomohol chorej starenke tak, že jej nakúpil jedlo a lieky. Ďalšia povesť hovorí o tom, ako na Ilčíka jedna babka nadávala a on jej za trest napichal do zadku cvočky do topánok.
Vo filme.
V seriáli Uhorčík z roku 2020 si Ilčíka zahral spevák Martin Mihalčin.
Vo filme Jánošík z roku 1963 si Ilčíka zahral herec Vojtech Brázdovič.
Majstrovstvá sveta v ľadovom hokeji 2010 – III. divízia

Majstrovstvá sveta v ľadovom hokeji 2010 – III. divízia boli dva hokejové turnaje štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po štyroch. Víťazi turnajov postúpili do II. divízie MS pre rok 2011.
Skupina A.
Turnaj skupiny A sa hral v Kockelscheueri v Luxembursku od 14. do 17. apríla 2010.
Skupina B.
Turnaj skupiny B sa hral v Jerevane v Arménsku od 14. do 18. apríla 2010. Po skončení MS bolo Arménsko diskvalifikované pre neoprávnený štart niektorých hráčov a uvádzanie chybných informácií o dvojakom občianstve niektorých hráčov a všetky zápasy prehralo kontumačne 0:5.
Václav Babinský

 
Václav Babinský (* 20. august 1796, Pokratice† 1. august 1879, Řepy) bol legendárny český zbojník.
Zločiny.
Okolo roku 1830 zorganizoval malú zbojnícku družinu, s ktorou prepadával pocestných. Prvýkrát bol zatknutý 19. januára 1832 v Kuřívodách , keď sa pri kontrole preukázal miestnemu richtárovi Václavovi Frankemu falošnými dokladmi. Bol obvinený z dvanástich zločinov, ale preukázané mu ich bolo len šesť:
Trest.
Za šesť preukázaných zločinov bol kriminálnym súdom v Prahe 1. decembra 1840 odsúdený na 20 rokov ťažkého žalára.
Dňa 10. júna 1841 bol uväznený na Špilberku pod číslom 1042. Dôveru vedenie väznice získal svojou pokorou a zbožnosťou, nosil pri sebe ruženec a pri každej príležitosti sa modlil. Aj to mu dopomohlo k získaniu miesta ošetrovateľa väzňov. Dňa 29. mája 1855 bolo väzenie na Špilberku zrušené a Babinský bol na ďalších šesť rokov prevezený do Kartouza (dnešné Valdice ). Od svojho prepustenia v roku 1861 až do svojej smrti pracoval ako záhradník v  kláštore sv. Karla Boromejského v Řepích, kde sa ho ujali rádové sestry boromejky .
Bradliansky potok (prítok Hrabovca)

Bradliansky potok je potok v Košickom regióne v juhovýchodnej časti okresu Košice-okolie. Je to ľavostranný prítok Hrabovca, ktorý ďalej ústi do Oľšavy; má dĺžku 3,5 km a jeho hydrologické poradie je: 4-32-05-031. Geomorfologická kategorizácia: geomorfologický celok Slanské vrchy, geomorfologický podcelok Milič a pri ústí pomedzie s geomorfologickým celkom Košická kotlina, geomorfologickým podcelkom Toryská pahorkatina.
Prameň.
Pramení v Slanských vrchoch, v podcelku Milič, na severozápadnom úpätí vrchu Bradlo () v nadmorskej výške 
Opis toku.
V celom priebehu tečie severozápadným smerom a to v svojej hornej polovici lesom a v dolnej polovici trvalým trávnym porastom a ďalej ornou pôdou, kde je orámovaný pásom potočnej stromovej vegetácie. Jeho prameň a úsek 500 m horného toku sa nachádzajú na území obce Skároš, ďalej "Bradliansky potok" tvorí obecnú hranicu medzi Skárošom a Rákošom a v dolnej časti tvorí obecnú hranicu medzi Vyšnou Myšľou a Rákošom až po ústie do vodného toku Hrabovec. Hrabovec ústi do Oľšavy a táto ďalej ústi do Hornádu v povodí Hornádu. V celom svojom priebehu preteká okresom Košice-okolie.
Pôvod názvu.
Toponymum "Bradliansky potok" je odvodené z názvu vrchu Bradlo (), na SZ úpätí ktorého pramení; názov vrchu Bradlo má pôvod v apelatíve "bradlo" vo význame "vysoká skala, útes, skalisko, bralo".
Na SV úpätí vrchu Bradlo () pramení v nadmorskej výške iný vodný tok s názvom Bradlový potok s hydrologickým poradím 4-30-11-012; názov tohto pravostranného prítoku Slančíka, ktorý ďalej ústi do Roňavy a tá ďalej do Bodrogu v povodí Bodrog, je tiež odvodený z tohto toponyma Bradlo (). Priama vzdialenosť prameňa "Bradlianskeho potoka", ktorý je súčasťou povodia Hornádu, a prameňa Bradlového potoka, ktorý je súčasťou povodia Bodroga, je iba 2,8 km, ale každý z týchto dvoch vodných tokov tečie z vrchu Bradlo ()) na inú stranu a teda do iného povodia. Oba geografické názvy sú jazykovo pravidelne utvorené ako dvojčlenné determinované názvy so zhodou z adjektíva (z prídavného mena) a zo substantíva (z podstatného mena), každý ale inou príponou prídavného mena.
Na území Slovenska je aj ďalší vodný tok s rovnakým názvom Bradliansky potok (prítok Dubničky) v okrese Bánovce nad Bebravou; je to tok VI. rádu, hydrologické poradie 4-21-11-142. Dubnička ústi do Bebravy v povodí Bebravy.
Zajonc (priezvisko)

Zajonc alebo Zayonc (poľská výslovnosť: ['zajɔnts]) je priezvisko. Je to variant priezviska Zająca, čo v poľštine znamená „zajac“.
Náplecník

Náplecník (alebo náplecnica, epoleta, výložka) je spravidla podlhovastý pásik látky na pleciach uniformy, rovnošaty alebo podobného odevu akým sú napr. košele, blúzy, kabáty a pod. Slúži najmä na označenie hodnosti nositeľa uniformy alebo ako módny či ochranný doplnok oblečenia.
Makranský (priezvisko)

Makranský alebo Makranská je málo sa vyskytujúce priezvisko najčastejšie v Prešove, v Košiciach a v ich okolí.
Slovo „μακράν“ („makran“) znamená v starogrečtíne „zďaleka“.
Majstrovstvá sveta v ľadovom hokeji 2010 – II. divízia

Majstrovstvá sveta v ľadovom hokeji 2010 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich. Víťazi turnajov postúpili do I. divízie MS pre rok 2011.
Skupina A.
Turnaj skupiny A sa hral v Mexiku, hlavnom meste Mexika, od 11. do 17. apríla 2010.
Skupina B.
Turnaj skupiny B sa hral v Narve v Estónsku od 10. do 16. apríla 2010.
Zoznam kultúrnych pamiatok v obci Tekolďany

Toto je zoznam kultúrnych pamiatok v obci Tekolďany v okrese Hlohovec.
Tobolka

Tobolka alebo kapsula (lat. "capsula") je pukavý plod, ktorý vznikol spojením viacerých plodolistov. Môže sa otvárať viacerými spôsobmi.
Typy toboliek podľa spôsobu otvárania (dehiscencia):
Majstrovstvá sveta v ľadovom hokeji 2010 – I. divízia

Majstrovstvá sveta v ľadovom hokeji 2010 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich. Víťazi turnajov postúpili do Top divízie MS pre rok 2011.
Skupina A.
Turnaj skupiny A sa hral v Tilburgu v Holandsku od 19. do 25. apríla 2010.
Skupina B.
Turnaj skupiny B sa hral v Ľubľane v Slovinsku od 17. do 23. apríla 2010.
Zastupiteľstvo Žilinského samosprávneho kraja

Zastupiteľstvo Žilinského samosprávneho kraja je jedným z orgánov Žilinského samosprávneho kraja. 
Zastupiteľstvo zabezpečuje výkon činností a rozhoduje o kľúčových témach Žilinského samosprávneho kraja. Pôsobnosť Zastupiteľstva Žilinského samosprávneho kraja určuje zákon NR SR č. 302/2001 Z. z. o samospráve vyšších územných celkov (zákon o samosprávnych krajoch) v platnom znení.
Zastupiteľstvo sa skladá z 57 poslancov volených v priamych voľbách. Predseda Žilinského samosprávneho kraja je zároveň i predsedom Zastupiteľstva. 
História.
Počas Československej Rebubliky v rokoch 1948 – 1960 bol orgánom Žilinského kraja Krajský národný výbor. V roku 1960 Žilinský kraj zanikol a jeho územie sa stalo súčasťou Stredoslovenského kraja.
Žilinský samosprávny kraj a jeho Zastupiteľstvo boli opäť zriadené v roku 2001 po reforme verejnej správy za vlády Mikuláša Dzurindu. 
Prvé tri volebné obdobia trvali štyri roky, po voľbách v roku 2013 sa obdobie predĺžilo na päť rokov. Čo sa týka zloženia a reprezentovania obyvateľov Žilinského samosprávneho kraja, zastupiteľstvo je pri pomere 12 000 až 15 000 obyvateľov na jedného poslanca pomerne spravodlivé. 
Volebné obvody a zastupiteľstva sú určené hranicami okresov. Týmito obvodmi sú: 
Zloženie.
Volebné obdobie 2017 – 2022.
Výsledky volieb 
Politické zastúpenie v krajskom zastupiteľstve 
Zastupiteľstvo ŽSK (2017-2022)
"(Poslanci Zastupiteľstva v minulých funkčných obdobiach: pozri kategóriu: )"
Komisie Zastupiteľstva.
Zastupiteľstvo si zriaďuje komisie ako svoje poradné, kontrolné, iniciatívne orgány, a to buď ako stále alebo dočasné orgány. Ich činnosť sa riadi Rokovacím poriadkom komisií Zastupiteľstva ŽSK.
Politické strany v Nemecku

Medzi politickými stranami Nemecka nájdeme rad tradičných strán, ktoré zohrali veľkú úlohu pri vytváraní politického spektra v celej Európe.
Situácia v súčasnosti.
Nemecký spolkový snem (nem. "Deutscher Bundestag") je nemecký parlament, jeden z dvoch nemeckých zákonodarných orgánov, so sídlom v Berlíne. Je tu už niekoľko rokov zastúpených päť strán respektíve frakčných spoločenstiev: SPD, CDU/ CSU, FDP, Zelení a PDS. Tento na prvý pohľad jednoduchý výpočet je trochu komplikovaný formou spolupráce (u frakčného spoločenstva CDU/ CSU) a formou spoločných listín Die Linkspartei/ PDS a novovzniknuté strany WASG.
Okrem nich existuje v Nemecku aj neprehľadné spektrum malých strán a útvarov, ktoré sa o tento štatút usilujú. Niektoré z nich sa nachádzajú na okrajoch straníckeho spektra. 
Hlavné politické strany.
Povojnový politický systém dvoch a pol strán "(SPD," "CDU/ CSU" a "FDP)" bol zmenený v roku 1983, keď strana zelených "(Die Grünen )" dosiahla 27 mandátov v spolkovom sneme; od roku 1990 je v spolkovom sneme ako piata strana zastúpená aj "PDS," neskôr pod menom "Die Linkspartei," dnes "Die Linke" (po zlúčení s "WASG )"
Pri voľbách do spolkového snemu vystupujú "CDU" a "CSU" spoločne ako frakcia "CDU/ CSU." "Bündnis 90 / Die Grünen" vznikli zlúčením strany Zelených "(Die Grünen) v" západných spolkových krajinách so spoločenstvom "Bündnis 90," opozičným hnutím na území bývalej NDR.
Strany v krajinských parlamentoch.
Nasledujúce strany nehrajú na celoštátnej úrovni významnú úlohu, pri voľbách do krajinských snemov (a tiež pri komunálnych voľbách) však dosahujú isté úspechy. Prinajmenšom prekonanie 5 % hlasov a tým účasť v parlamentných či komunálnych grémiách.
Zvláštnym prípadom je WASG, ktorá nie je v krajinských parlamentoch zastúpená vôbec. V dôsledku spoločnej kandidatúry s "Die Linkspartei" sú však jej členovia poslanci spolkového snemu.
Helen McCroryová

Helen McCroryová OBE (vlastným menom "Helen Elizabeth McCrory", * 17. august 1968, Londýn, Spojené kráľovstvo† 16. apríl 2021, Londýn) bola anglická herečka.
Detstvo a mladosť.
McCroryová sa narodila ako najstaršia z troch detí. Jej otec bol diplomat z Glasgowa a matka mala waleský pôvod.
Študovala na Quenswood School blízko Hatfieldu, v Hertfordshire. Rok bývala v Taliansku a po návrate do Anglicka začala študovať herectvo na Drama Centre London, v Londýne.
Kariéra.
McCroryová v roku 1993 získala tretie miesto na udeľovaní cien Ian Charlenson Award, za jej herecký výkon v divadelnej inscenácii "Trelawny of the "Wells"" v Royal National Theatre. O rok neskôr získala jednu z vedľajších úloh vo filme "Interview s upírom". 
V roku 2006 bola obsadená ako Cherie Blair, vo filme "Queen", po boku herečky Helen Mirren. O rok neskôr, si zahrala hlavnú úlohu v novodobom spracovaní filmu "Frankenstein".
Bola zvažovaná do postavy Bellatrix Lestrange, ale kvôli tehotenstvu, sa musela zrieknuť role a nahradila ju Helena Bohnam Carter. Neskôr bola McCroryová obsadená do role staršej sestry Lestrange, Narcissy Malfoyovej, vo filme "Harry Potter a Polovičný princ". Fanúšikovia Harryho Pottera, si herecký výkon McCroryovej veľmi pochvaľovali.
Hosťovala v televíznom seriáli "Penny Dreadful", no neskôr na základe pozitívnych ohlasov na jej televíznu postavu, si zahrala aj v druhej sérii, hlavnú zápornú postavu.
Známa bola aj z úspešného seriálu "Peaky Blinders", v ktorom si zahrala postavu Polly Gray.
V roku 2019 si zahrala po boku Richarda Gereho v televíznom seriáli "MatkaOtecSyn". V roku 2020 sa objavila v televíznych seriáloch ako "Cez mŕtvoly" a "Kvíz".
Súkromný život.
McCroryová sa v roku 2007 vydala za herca Damiana Lewisa, s ktorým mala dve deti. Spolu bývali v časti Tufnell Park, v severnom Londýne.
V roku 2017 bola vymenovaná za dôstojníčku Rádu britského impéria za jej herecké zásluhy.
Počas pandémie Covid-19 spoločne s jej manželom podporovali program Feed NHS, ktorý poskytol zamestnancom NHS jedlo z reštaurácii a do začiatku apríla toho roku vyzbierali pre charitu 1 milión libier.
Úmrtie.
McCroryová zomrela 16. apríla 2021 vo veku 52 rokov. Príčinou jej smrti bola rakovina. Jej smrť oznámil jej manžel, prostredníctvom sociálnej siete Twitter.
Zložka (jazykoveda)

Zložka je spojenie viacerých susedných písmen bez diakritiky na označenie jednej hlásky. Deje sa to buď len tým, že tieto litery stoja vždy vedľa seba (napr. slovenské "ch" [x]; anglické "sh" [š]; nemecké "sch" [š] či "ie" [í]), alebo niekedy aj tým, že majú podobu ligatúry, teda graficky sčasti splynú (napr. v niektorých jazykoch "æ" [ä]). Ako zložka sa niekedy označuje i spojenie viacerých susedných litier, ktoré majú iný význam spolu než obe tieto litery stojace samostatne (napr. slovenské "di" [ďi] v slove divadlo, kedy písmeno i). 
Druhy.
Podľa počtu písmen, ktoré zložku tvoria, sa rozlišujú: 
Slovenčina.
Zložky v užšom zmysle existujú v slovenčine tri: "dz", "dž" a "ch". Tieto zložky sa podľa Pravidiel slovenského pravopisu (PSP) považujú za súčasť slovenskej abecedy (na rozdiel napríklad od dvojhlások ia, ie, iu). Od roku 1991 sa navyše v PSP výslovne uvádza, že sa v slovenčine zložka považuje za jedno písmeno, kým do roku 1991 sa v PSP síce zložky, tak ako dnes, uvádzali ako samostatné položky slovenskej abecedy, ale z textu nebolo jednoznačne určiteľné, či sa považujú za jedno alebo dve písmená (text skôr vyznieval v prospech dvoch písmen). Aj v ostatnej odbornej a vzdelávacej literatúre sa v rozpore s aktuálnym znením PSP niekedy vyskytuje názor, že sa slovenská zložka považuje za dve samostatné písmená (grafémy).
Spriažka

Spriažka alebo (bohemizmus) sprežka môže byť zastarano v jazykovede:
Spriažka môže byť zastarano aj záprah, spriahnutie (dobytka)
Vjosa Osmaniová

Vjosa Osmaniová (; * 17. máj 1982, Mitrovica, Juhoslávia) je kosovská právnička a politička, od apríla 2021 prezidentka Kosova.
Životopis.
Svoju školskú dochádzku absolvovala v rodnej Mitrovici, potom študovala na Právnickej fakulte Prištinskej univerzity. Svoje magisterské a doktorské štúdium ukončila na University of Pittsburgh. Od roku 2006 vyučovala na Právnickej fakulte Prištinskej univerzity a učila tiež na svojej americkej alma-mater.
V rokoch 2006 až 2010 bola riaditeľkou prezidentskej kancelárie a zastupovala prezidenta pri príprave kosovskej ústavy.
Politická kariéra.
V piatich volebných obdobiach bola zvolená do kosovského parlamentu. 3. februára 2020 bola zvolená za predsedu parlamentu ako prvá žena na tomto poste. Z titulu funkcie sa 5. novembra 2020 stala zastupujúcou prezidentkou. Tento úrad vykonávala do 22. marca 2021.
Osmaniová je koaličnou partnerkou premiéra Albina Kurtiho a jeho sociálno-demokratickej strany Vetëvendosje (Sebaurčenie). Je vnímaná ako reformná. Jednou z jej priorít je normalizácia vzťahov so Srbskom.
Prezidentka Kosova.
4. apríla 2021 bola zvolená za prezidentku Kosova po patovej situácii predošlého dňa. Získala 71 hlasov od 82 poslancov prítomných v kosovskom parlamente. Srbskí nacionalisti a prívrženci Hashima Thaçima hlasovanie bojkotovali. Parlament má celkovo 120 členov. Je historicky druhou prezidentkou Kosova, prvou bola v rokoch 2011 až 2016 Atifete Jahjagová.
Osobný život.
Jej manželom je od roku 2012 Prindon Sadriu. Spolu majú dcéry-dvojičky: Anda Elisa a Dua Tiara.
Leyla Tanlar

Leyla Tanlar (* 13. december 1997, Istanbul, Turecko) je turecká herečka, modelka a gymnastka.
Životopis.
Leyla Tanlar sa narodila v Istanbule v Turecku. Je absolventkou školy Liceo Italiano di Istanbul. Svoju hereckú kariéru začala v seriáli Vymenené životy ako Cansu vo veku 16 rokov.
Nástupníctvo na britský trón

Nástupníctvo na britský trón závisí od pôvodu, pohlavia (muži narodení pred 28. októbrom 2011 v rade následníkov predchádzajú svoje staršie sestry), legitimity a náboženstva. Podľa britského práva dedia korunu deti panovníka alebo najbližšia vedľajšia línia bezdetného panovníka. Listina práv z roku 1689 a Zákon o nástupníctve z roku 1701 obmedzujú nástupníctvo na trón na legitímnych potomkov Žofie Hannoverskej, ktorí sú protestanti, a ktorí sú v „spoločenstve s anglikánskou cirkvou“. Od roku 1689 až do novely zákona v roku 2015 boli rímskokatolíci z nástupníctva vylúčení.
Kráľ Karol III. je panovníkom a jeho právoplatným dedičom je jeho starší syn – princ William, vojvoda z Cambridge. Ďalším v poradí je princ George, starší syn princa Williama. Treťou v poradí je jeho sestra princezná Charlotte, štvrtým jej mladší brat princ Louis. Piaty v poradí je princ Harry, vojvoda zo Sussexu, mladší syn Karola III. Šiesty je jeho syn Archie Mountbatten-Windsor. Podľa Perthskej dohody, ktorá vstúpila do platnosti v roku 2015, prví šiesti nástupcovia na trón musia mať na manželstvo súhlas od panovníka; bez takéhoto súhlasu by boli oni a ich deti vylúčené z nástupníctva.
Spojené kráľovstvo je jedným zo 16 území Commonwealthu. Každá z týchto krajín má toho istého panovníka a rovnaké poradie nástupníctva. V roku 2011 sa predsedovia vlád území jednomyseľne dohodli na tom, že prvorodení bude automaticky prví v poradí nástupníctva medzi svojimi súrodencami, môže ním byť už aj dievča, taktiež bol zrušený zákaz manželstiev s rímskokatolíkmi, no panovník stále musí byť v spoločenstve s anglikánskou cirkvou. Po prijatí potrebných právnych predpisov nadobudli zmeny účinnosť 26. marca 2015. 
Súčasná línia nástupníctva.
V súčasnosti nie je zachovaná žiadna oficiálna, úplná verzia nástupníckej línie. Presný počet osôb, ktoré by mali právo získať trón, nie je známy. V roku 2001 zostavil americký genealóg William Addams Reitwiesner zoznam 4 973 žijúcich potomkov Žofie Hannoverskej v poradí po sebe, ale bez ohľadu na rímskokatolícky štatút. V januári 2011 sa zoznam zväčšil na 5 753 osôb. 
Zoznam nižšie zobrazuje potomkov kráľa Juraja V., starého otca Alžbety II. Zosnulé osoby majú dátum "krivým písmom." Tlačené písmo predstavuje monarchu. Osoby, ktoré pri sebe nemajú číslo poradia, boli vylúčené z nástupníctva. Stav je k 8. septembru 2022.
Archie Mountbatten-Windsor

Archie Harrison Mountbatten-Windsor (* 6. máj 2019, Londýn, Spojené kráľovstvo) je syn princa Harryho, vojvodu zo Sussexu, a Meghan, vojvodkyne zo Sussexu. Je šiesty v rade následníkov britského trónu.
Mladosť a rodina.
Archie Harrison Mountbatten-Windsor sa narodil vojvodovi a vojvodkyni zo Sussexu 6. mája 2019 o 6:26 SELČ v nemocnici Portland v Londýne. Niekoľko pamiatok bolo osvetlených rôznymi farbami na znak jeho narodenia, vrátane Niagarských vodopádov, CN Tower a London Eye. Jeho meno bolo zverejnené 8. mája 2019. Pokrstil ho Justin Welby, arcibiskup z Canterbury, 6. júla 2019 v súkromnej kaplnke na hrade Windsor.
Z otcovej strany je členom britskej kráľovskej rodiny. Z matkinej strany je zo zmiešaných rás, afroamerického a európsko-amerického pôvodu. V televíznom rozhovore z roku 2021 "Oprah s Meghan a Harrym" vojvodkyňa zo Sussexu uviedla, že nemenovaného člena kráľovskej rodiny znepokojovalo to „akú tmavú [Archie] pokožku môže mať, keď sa narodí“. Začiatkom roku 2020 jeho rodičia odstúpili z rolí pracujúcich členov kráľovskej rodiny. Rodina sa potom presťahovala do Severnej Ameriky a od leta 2020 sa zdržiava v kalifornskom Montecito. Mountbatten-Windsor má dvojité občianstvo Spojeného kráľovstva a Spojených štátov.
Titul a nástupníctvo.
Ako pravnuk kráľovnej Alžbety II. je siedmym v poradí následníka britského trónu. Ako právoplatný dedič otcovho vojvodstva zo Sussexu, grófstva z Dumbartonu a Baróna z Kilkeelu, má obecné právo používať zdvorilostný titul princa Harryho gróf z Dumbartonu. Vojvoda a vojvodkyňa sa však namiesto toho rozhodli, že bude štylizovaný ako Master Archie Harrison Mountbatten-Windsor v súlade s ich želaním, aby vyrastal ako súkromný občan. 
Podľa patentu na listy, ktorý vydal kráľ Juraj V. v roku 1917, je Archie Mountbatten-Windsor oprávnený stať sa princom po nástupe na trón svojho starého otca Charlesa, princa z Walesu.
Slovenské futbalové kluby podľa roku založenia

Slovenské futbalové kluby podľa roku založenia. Zahŕňa aj zlúčené kluby, aj kluby pôsobiace mimo územia súčasného Slovenska v rokoch 19391945 po Viedenskej arbitráži.
Osuský

Osuský môže byť:
Zoznam štátov na čele s Alžbetou II.

Počet štátov na čele s kráľovnou Alžbetou II. sa počas jej 70 rokov na tróne menil a celkovo bola počas tohto obdobia uznávaná za panovníčku nad celkom 32 nezávislými krajinami. Ako kráľovná Spojeného kráľovstva (vrátane britských zámorských území) bola tiež panovníčkou troch Korunných dependencií - Guernsey, Jersey a Man - a ako kráľovná Nového Zélandu bola panovníčkou dvoch pridružených štátov - Cookove ostrovy a Niue - odkedy tento štatút získali v roku 1965, respektíve 1974.
Dve situácie v dvoch krajinách sa líšia od ostatných. Vláda neuznaného štátu Rodézia vyhlásila v rokoch 1965 až 1970 svoju vernosť Alžbete II. ako kráľovnej Rhodézie. Neprijala však rolu ani titul a nebolo to prijaté ani uznané iným štátom. Fidži sa stalo republikou vojenským pučom v roku 1987, po ktorom jeho veľká rada náčelníkov naďalej uznávala Alžbetu II. za kráľovnú alebo vrchnú náčelníčku Fidži až do zrušenia jej funkcie 14. marca 2012. Bol to však iba slávnostný titul, ktorý nemal vo vláde vôbec žiadnu úlohu.
Vlado Čech

Vladimír „Vlado“ Čech (* 1. september 1949, Praha – † 21. júl 1986, Praha) bol český rockový bubeník a člen skupiny Blue Effect.
Svoju hudobnú kariéru začal v roku 1967 v amatérskej skupine The Ducks. Krátko sa objavil v skupine Apollobeat a tiež hral v skupine New Force, kde spoznal Vladimíra Mišíka. Na jeseň 1968 sa s Mišíkom stal členom novozaloženej skupiny Blue Effect, kde pôsobil až do roku 1981. Vtedy s Leškom Semelkom založil skupinu S.L.S., v ktorej zostal tri roky. V roku 1984 sa vrátil do skupiny Blue Effect, ale kvôli dlhodobým problémom s alkoholizmom v lete 1985 prestal aktívne hrať.
Meditace

Meditace je debutový štúdiový album českej rockovej skupiny The Blue Effect. Vydalo ho vydavateľstvo Supraphon v roku 1970 s katalogovým číslom 113 0689. Pôvodné české texty pre prvé štyri skladby napísal Jaroslav Hutka, podľa Supraphonu ale boli ideovo nevhodné a nanovo ich musel napísať Zdeněk Rytíř. Druhá strana pôvodného LP je spievaná po anglicky. V roku 1971 vyšla exportná verzia albumu pod názvom "Kingdom of Life".
Na CD vyšiel album "Meditace" po prvýkrát v roku 1994 ako "The Story of Blue Effect 1 – Meditace" (Supraphon), druhýkrát pod svojim názvom v roku 1996 (Bonton Music), vždy s bonusmi. Tretia CD reedícia vyšla v roku 2009 v rámci box setu "1969–1989 Alba &amp; singly &amp; bonusy". V roku 2016 vydal Supraphon pre svoj digitálny obchod Supraphononline Hi-Res verziu albumu (WAV/192 kHz/24 bit).
Veterník (zákusok)

Veterník je koláč z odpaľovaného cesta plneného pudingovým alebo žĺtkovým krémom a karamelovou šľahačkou. Z rôznych variant prevažuje obľuba karamelového veterníku.
Je známy ako jeden z populárnych zákuskov z čias socializmu v Česko-Slovensku.
Fonetika a fonológia slovenčiny

Písmená a zodpovedajúce hlásky a fonémy.
Poznámka: Názvy resp. hláskovanie nižšie uvedených písmen (t.j. napr. b - "bé", é - "dlhé e" atď.) sú uvedené v článku Slovenská abeceda.
Spoluhláskové grafémy.
Poznámky:
Vo vyššie uvedenej tabuľke sú, ako vidno, obsiahnuté aj zložky. Podrobnejšie o problematike slovenských zložiek (teda dz, dž a ch) pozri v článku zložka (jazykoveda).
Samohláskové grafémy.
Poznámka: Slovenské samohlásky sú prevažne neutrálne a pod., t.j. v schéme samohlások podľa IPA ležia často medzi dvoma základnými hláskami definovanými podľa IPA. Preto je ich jednoznačná transkripcia v systéme IPA dosť obtiažna.
Dvojhlásky.
Dvojhlásky Dvojhlásky (diftongy) v slovenčine sú : 
Z týchto je do oficiálnej slovenskej abecedy zahrnutý len znak ô, ostatné dvojhlásky sa teda považujú len za kombináciu dvoch písmen.
Hlásky a zodpovedajúce písmená.
Nasledujúca tabuľka obsahuje:
Vysvetlivka: in. znamená "podľa iných názorov"
Pokiaľ ide o vzťah slovenskej transkripcie a transkripcie podľa IPA, podľa Pavlíka 2004: "Súčasná slovenská fonetická transkripcia kombinuje znaky IPA a znaky slovenskej abecedy. Je to výsledok jednak historických činiteľov (otázka vzniku slovenskej transkripcie, jej vývoja a tradície) a jednak problém technických možností tlačiarní v minulosti... Okrem toho, slovenská fonetická transkripcia bola vytvorená najmä pre účely pedagogickej praxe a rešpektuje praktické potreby domáceho používateľa. IPA sa dnes v slovenských fonetických prácach (vedecko-teoretického zamerania) bežne nepoužíva."
Krvavé šenky

Krvavé šenky (v minulosti "Huszár majer", "Husací majer") je osada v katastrálnom území obce Lehota. Leží na ceste z Nitry do Hlohovca a s obcou ju spája poľná cesta.
História.
Názov obce sa zmenil kvôli krvavej legende, ktorá sa odohrala okolo roku 1848. V Krvavých šenkoch sa udialo množstvo dopravných nehôd. 
Kvôli zlej ekonomickej situácii osadu okrem dvoch ľudí všetci obyvatelia opustili.
Pôda.
V päť až desaťmetrovej hĺbke sa v Krvavých šenkoch nachádza pôda pripomínajúca vápno, usadeninu a glejovinu s konzervačnými účinkami.
Volejbalová extraliga žien 2020/21

Volejbalová extraliga žien v sezóne 2020/21 bol 29. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo 8 družstiev, 7 štandartných a jeden špeciálny mládežnícky pod patronátom SVF. Titul obhájilo družstvo VK Slávia EU Bratislava, ktoré vo finálovej sérii zvíťazilo nad STRABAG VC Bilíkova Pezinok. 
Systém súťaže.
Systém súťaže sa oproti minulej sezóne mierne pozmenil. Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.4. a o 5.8. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Všetky družstvá po nadstavbovej časti s výnimkou Projektu RD SVF postúpili do štvrťfinálových duelov play-off tak, že víťaz základnej časti postúpil priamo do semifinále play-off. Štvrťfinálové duely sa hrali na 2 víťazné zápasy a semifinále, finále a o duel o 3. miesto na 3 víťazné zápasy. Zostávajúce duely o umiestnenie na 5. až 7. mieste sa odohrali dvojkolovou formou raz doma a raz vonku. Zo súťaže nevypadlo priamo žiadne družstvo, družstvo na 7. mieste po nadstavbovej časti odohralo prelínaciu súťaž s víťazmi oboch divízií 1. ligy.
Účastníci.
Poznámky: 
Bodovanie.
Pre určenie víťaza a poradia družstiev sa posudzujú nasledovné kritériá:
Železničná nehoda vo Světci

Železničná nehoda vo Světci bola zrážka dvoch nákladných vlakov, ku ktorej došlo v českej železničnej stanici Světec na trati Ústí nad Labem – Bílina 4. apríla 2021 vo 14.16 hodín. Nákladný expres číslo 54334 spoločnosti ORLEN Unipetrol Doprava (UNIDO), ktorý bol vedený motorovým rušňom 753.740, sa na výhybke číslo 7 stretol s priebežným nákladným vlakom číslo 66403 spoločnosti ČD Cargo (ČDC), ktorý bol vedený elektrickým rušňom 123.023. Rušňovodič vlaku UNIDO, ktorý viezol cisternové vozne naplnené propán-butánom nehodu neprežil, rušňovodič vlaku ČDC, ktorý viezol uhlie sa zachránil výskokom z rušňa. Na jednom z rušňov vypukol požiar, na mieste zasahovalo 9 hasičských jednotiek a vrtuľník leteckej záchrannej služby. Podľa predbežných informácií bolo zabezpečovacie zariadenie v poriadku, pričom nehodu pravdepodobne spôsobil rušňovodič vlaku UNIDO, ktorý pri nehode zomrel.
Celková škoda bola vyčíslena na asi 50 miliónov českých korun (vlak UNIDO 34 mil. Kč, vlak ČDC 9 mil. Kč, infraštruktúra 4,5 mil. Kč).
Gianluca Zambrotta

Gianluca Zambrotta (* 19. február 1977, Como, Taliansko) je bývalý taliansky profesionálny futbalista. Hral za talianske národné futbalové mužstvo na troch majstrovstvách sveta. Hrával na poste krajného obrancu.
Úspechy.
Vyznamenania.
 Rad za zásluhy o Taliansku republiku (Cavaliere O.M.R.I.) (12.7. 2000) na podnet Prezidenta Talianska 
 Zlatý golier pre športové zásluhy (23.10. 2006) 
 Rad za zásluhy o Taliansku republiku (Ufficiale O.M.R.I.) (12.12. 2006) na podnet Prezidenta Talianska
Rodingit

Rodingit je metasomatická hornina, ktorá vzniká premenou prevažne mafických hornín (gabier) obohatením o vápnik. Typicky je tvorený asociáciou hydratovaných vápenato-silikátových minerálov ako sú granáty (grosulár-andradit), klinopyroxén (diopsid), vesuvianit, epidot-zoisit, chlorit, prehnit, pumpellyit a ďalšie. Proces vzniku rodingitov úzko súvisí so serpentinizáciou (hydrotermálnou alteráciou ultramafických hornín) a ich výskyt je teda podmienený prítomnosťou serpentinizovaných telies. V teréne najčastejšie vystupujú ako svetlé žily alebo dajky uzavreté v serpentinite, pretože predstavujú alterované bázické intrúzie v serpentinitoch.
Minerálnym zložením pripomínajú Ca-skarny.
Termín rodingit bol prvýkrát použitý v roku 1911 na pomenovanie grosulárovo-diopsidovej horniny výskytov v oblasti Dun Mountain, v údolí rieky Roding na Novom Zélande. V danej geologickej správe bol rodingit prirovnaný k hornine bohatej na zelený granát z Dobšinej.
V Západných Karpatoch boli rodingity opísané z Dobšinej (lom Teliatko a lokalita Danková v závere doliny), z lokality Bôrček pri Brezničke a zo serpentinitového telesa pri Jaklovciach.
Aminoglykozidy

Aminoglykozidy sú liečivá zo skupiny baktericídnych antibiotík. Obsahujú dve alebo viac molekúl aminocukrov (napr. glukózamín, deoxystreptamín, kanosamín atď.) spojených do cyklohexánového kruhu glykozidovými väzbami. Pre ich antibakteriálny účinok sú podstatné voľné hydroxylové skupiny. Počet aminoskupín podmieňuje vysokú polaritu a bazický charakter aminoglykozidov. Ich soli s kyselinou sírovou sú vo vode dobre rozpustné. 
Mechanizmus účinku.
Aminoglykosidy sa viažu na 30S podejdnotku ribozómu a inhibujú proteosyntézu. Spôsobujú chybné čítanie mRNA, čo má za následok nesprávne zaraďovanie aminokyselín do bielkovín alebo skrátenie bielkovín. Vyvolávajú rozpad polyzómov na nefunkčné monozómy. 
Do baktérií prenikajú aktívnym transportom spolu s molekulou kyslíka. V kyslom prostredí strácajú svoju účinnosť a vysoká koncentrácia Ca2+ a Mg2+ vo vonkajšom prostredí znižuje ich účinnosť. Nepôsobia proti G+ a G- anaeróbnym baktériám. 
Typy aminoglykozidov.
Aminoglykozidy sa na základe pôsobenia rozdeľujú na úzkospektrálne a širokospektrálne aminoglykozidy:
Dipól

Dipól môže byť:
Skúmavka

Skúmavka je častá súčasť laboratórneho vybavenia. Jedná sa o sklenenú alebo plastovú nádobku v podobe trubice, ktorá je z jednej strany uzatvorená pevným dnom. Tradičné skúmavky sú obvykle vyrobené zo skla pomerne dobrej kvality.
Použitie skúmaviek.
Používajú sa hlavne v kvalitatívnej analýze; sú pomocou nich vykonávané chemické reakcie v malom meradle, ktoré je možné aplikovať na akýkoľvek druh hmoty, „rýchle“ testy – t.j. skúšky rozpustnosti. Ak sú vybavené zátkou, môžu sa v nich dočasne uskladňovať chemické alebo biologické vzorky.
Skúmavky v zdravotníctve sa používajú pre odber biologického materiálu (napr. venepunkcia či odber moču). Pre tieto účely sú využívané plastové odberové nádobky, ktoré sú označené rôznymi farbami uzáverov, pričom každá farba je určená pre iný typ vyšetrenia.
Materiál.
Pre použitie vo fyzike a chémii sú obvykle vyrobené z varného skla pre lepšiu odolnosť voči teplu, žieravým chemikáliám a pre ich dlhšiu životnosť; inak sa vyrábajú z plastu. Skúmavky vyrobené z varného borosilikátového skla môžu byť umiestnené priamo nad plameňom horáka.
Čremcha obyčajná

Čremcha obyčajná ("Prunus padus"), ľudovo tŕpka, je opadavý strom (alebo zriedka ker) z čeľade ružovité ("Rosaceae").
Je to pôvodný druh severnej Európy a v stredných zemepisných šírkach Ázie až po Japonsko.
Rastie do 10 až 12 m. Má vajcovité až podlhovasté striedavé listy s jemným ozubením na okraji. Vytvára veľké strapce obojpohlavných bielych kvetov dlhé až 15 cm. Rastie vo vlhkejších a humóznejších pôdach. Plodom sú malé čierne kôstkovice. Plody sú jedlé. Rastlina obsahuje kyanovodík (väčšinou v malom množstve), a preto sú jej plody a listy horké. Plody sa preto neodporúčajú jesť vo veľkých množstvách.
V Európe sú pôvodné dva poddruhy:
Mäkké drevo sa využíva v stolárstve. Vnútornou kôrou sa farbil textil.
Glykozidy prulaurazín a amygdalín, ktoré môžu byť pre niektoré cicavce jedovaté, sú prítomné v niektorých častiach rastliny, vrátane listov, stoniek a plodov.
Miguel Augusto Rodríguez

Miguel Augusto Rodríguez Garrido (* 20. november 1977, Caracas, Venezuela) je venezuelský herec a režisér. Debutoval v roku 2002 vo venezuelskej telenovele "La Mujer de Judas".
Životopis.
Miguel Augusto Rodríguez sa narodil v hlavnom meste Venezuely Caracas. Jeho rodičia sa volajú Graciela a Miguel, má o päť rokov mladšieho brata Fernanda Augusta. V roku 2009 opustil Venezuelu a presťahoval sa do USA. V súčasnosti žije v Miami a od roku 2019 má americké občianstvo. Je slobodný.
Na začiatku kariéry sa venoval aj modelingu a neskôr hral na basgitaru v skupine Optical Days.
Herecká kariéra.
Študoval herectvo v Escuela de Cine y Televisión (Filmová a televízna škola) venezuelskej televízie RCTV, v ktorej následne pôsobil ako herec. Debutoval v roku 2002 v telenovelách "La Mujer de Judas" a "Trapos Íntimos". V roku 2004 hral v telenovele "Divoška Anastázia (Estrambótica Anastasia)", kde sa objavil po boku herca Juana Pabla Rabu a bývalej Miss Venezuela Norkys Batista. Za svoju úlohu antagonistu Leóna Borosfkého, "Mnícha" (El Monje), získal v tom istom roku ocenenie Herecký objav roka.
Nasledovala ďalšia úspešná postava v telenovele "Amor a Palos" a v roku 2007 úloha v telenovele "Toda una Dama". Objavil sa aj v dlhometrážnom filme "La Hija de Juana Crespo".
Po nadobudnutých skúsenostiach odišiel do zahraničia, kde pracoval pre venezuelskú televíznu spoločnosť Venevisión Internacional v telenovele "Sacrificio de Mujer". Pre Venevisión neskôr hral aj v telenovelách "Válgame Dios" a "De Todas Maneras Rosa".
Začal pracovať aj pre televíznu spoločnosť Telemundo a hral v telenovelách ako "Aurora" a "La Casa de al Lado". Epizódnu postavu mal aj v telenovelách "Sangre de mi tierra" a "Mi Familia Perfecta". V súčasnosti hrá v telenovele "La suerte de Loli".
Okrem telenoviel hráva aj v divadle a v rádionovelách.
Na Slovensku sa zo spomínaných telenoviel vysielala iba 146-dielna "Divoška Anastázia (Estrambótica Anastasia)" v roku 2005 na STV1. Postavu Leóna Borosfkého nadaboval košický herec Jozef Fila.
Stykovací uzol

Stykovací uzol, alebo "dokovací mechanizmus" kozmickej lode, prípadne kozmickej stanice slúži na pevné spojenie kozmickej lode so stanicou, alebo navzájom dvoch lodí, prípadne dvoch modulov kozmickej stanice. Spravidla slúži aj na hermetické prepojenie a vytvorenie priechodu medzi nimi. Niektoré systémy umožňujú po pripojení aj prenos energií a médií, napr. elektriny, kyslíku, vody a paliva.
Základné rozdelenie stykovacích uzlov.
Neandrogýnna konštrukcia.
Neandrogýnna (nesymetrická) konštrukcia bola využívaná najmä v počiatkoch kozmonautiky, kedy sa dokovací port kozmickej lode vsúval do dokovacieho portu cieľového telesa. Konštrukcia je jednoduchšia ako androgýnna (lebo jedna časť zapadá do druhej), býva teda i lahšia, ale neumožňuje spojenie napr. dvoch lodí s rovnakým vyhotovením pripojovacieho portu. Vždy je možné spojiť len vyhotovenie samec-samica. Tento systém doteraz využíva napr. Roskosmos na kozmických lodiach Sojuz a Progress., alebo NASA na spájanie modulov ISS.
Androgýnna konštrukcia.
Androgýnna (symetrická) konštrukcia má pre pripájané teleso aj cieľové teleso identické vyhotovenie pripojovacieho portu. V tomto prípade sa vedia kozmické lode pripojiť nie len k vesmírnej stanici, ale aj medzi sebou. Umožňuje však pripojenie aj nie úplne androgýnnej konštrukcii k androgýnnemu portu, ak má aspoň symetriu základných charakteristických prvkov. V rámci uľahčenia medzinárodnej spolupráce a prípadných záchranných misií sa vytvoril medzinárodný štandard IDSS. Predstaviteľom androgýnnej konštrukcie je napríklad stykovací uzol IBDM (International Berthing and Docking Mechanism) z dielne ESA, ktorý zodpovedá štandardom IDSS, je vhodný pre veľké, i malé kozmické lode, dokáže vyrovnať výchylku dokovania a tlmiť nárazovú energiu. 
Dokovanie a kotvenie.
Dokovanie a kotvenie rozlišuje somostatné postupy spájania dvoch kozmických plavidiel. Pri "dokovaní", napríklad Sojuzu k ISS sa najprv kozmická loď priblížila ku stanici ISS, zarovnala sa voči pripájaciemu portu stykovacieho uzla a pripojila sa (ukotvila sa). Pri "kotvení" sa využíva pomoc inej lode, raketoplánu, alebo robotického ramena, kedy nie je možné vykonať samosatatný proces dokovania. Kotvenie sa využíva napríklad pri pripájaní modulov kozmickej stanice americkej časti ISS, alebo kozmických lodí HTV.
Lauri Ylönen

Lauri Johannes Ylönen (* 23. apríl 1979, Helsinki) je fínsky hudobník, spevák a skladateľ, ktorý sa preslávil ako frontman a spoluzakladateľ rockovej skupiny The Rasmus. 
V roku 1994 spolu so spolužiakmi na strednej škole založil skupinu The Rasmus, ktorá sa spočiatku volala Trashmosh, potom Antilla a nakoniec Rasmus. Prvý album skupina vydala v roku 1996. The Rasmus existuje dodnes, hoci v roku 2011 Lauri taktiež vydal sólový album "New World". Od roku 1999 je The Rasmus členom asociácie Dyansty. Neskôr Ylönen naspieval so Siiri Nordin, speváčkou skupiny Killer, side verziu singla „All I Want“ a hosťoval aj v nahrávkach skupiny Apocalyptica. Zložil soundtrack pre fínsky film "Blackout", ktorý bol vydaný v decembri 2008.
Na prelome rokov 2014 a 2015 sa oženil s Paulou Vesalovou a majú spolu syna Juliusa (* 2008). Dňa 26. septembra 2016 oficiálne oznámili rozvod po 12 rokoch vzťahu.
Má prezývku Lint, čo vo fínčine znamená „vták“.
Slovenské národné hokejové mužstvo na MS 2017

Toto je zostava slovenského národného hokejového mužstva, ktoré sa umiestnilo na doposiaľ najhoršom výsledku na majstrovstvách sveta (na 14. mieste) na Majstrovstvách sveta v ľadovom hokeji 2016. Trénermi boli Zdeno Cíger, Miroslav Miklošovič a Július Šupler.
Základná skupina.
Tabuľka
Kostol Panny Márie Pomocnice kresťanov (Rača)

Kostol Panny Márie Pomocnice kresťanov je kostol v bratislavskej mestskej časti Rača, ktorý bol postavený ako náhrada za kaplnku, ktorá stála na námestí ako súčasť „Kúrie“. V roku 1756 grófka Terézia Esterházy, manželka grófa Juraja Erdődyho, sudcu kráľovskej kúrie, darovala kaplnku rímskokatolíckej cirkvi pre farnosť v Rači (Račišdorf), ktorá slúžila až do roku 1935, kedy bola po rokoch vyjednávania a rokovaniach (1931 – 1935) odpredaná obci pre stavbu „Nového obecného domu“.
Obec poskytla náhradný pozemok na cintoríne a za obnos získaný z predaja bývalej kaplnky sa 13. júla 1936 začalo so stavbou nového kostola, ktorý vyprojektoval arch. František Krížik, račiansky rodák. Vzhľadom na novú výstavbu v obci, kde už vtedy stálo asi 300 nových domov, mal tento nový kostol slúžiť predovšetkým pre túto novobudovanú časť Rače. Zámer pri projekte bol taký, aby sa v budúcnosti mohol kostol rozšíriť prístavbou až pre 1000 ľudí. Výstavba kostola trvala jeden rok - do roku 1937.
Posviacka.
Posviacku kostola 27. júna 1937 vykonal Osv. p. biskup Michal Bubnič, rodák z Pajštúna, teraz Borinka.
Kostol bol postavený za účinkovania Vdp. dekana Vojtecha Rudroffa.
Prestavby.
2006.
Koncom augusta v roku 2006 sa upravovalo sanktuarium: boli odstránené betónové panely s hrantami na kvetináče a Bohostánok bol premiestnený do stredu čelného panela. Týmito úpravami sa zvýšil priestor v sanktuáriu pre asistenciu.
1993.
V roku 1993 sa konala generálna obnova kostola - nové okná, omietka, interiér.
Tesne pred vianocami v roku 2000 sa podarilo sfunkčniť organ, nakoľko dlhé roky bol mimo prevádzky.
Vrbětice

Vrbětice môže byť:
Slovenské národné hokejové mužstvo na MS 2018

Toto je zostava slovenského národného hokejového mužstva, ktoré sa umiestnilo na 9. mieste na Majstrovstvách sveta v ľadovom hokeji 2018. Trénermi boli Craig Ramsay, Róbert Petrovický a Vladimír Országh.
Základná skupina.
Tabuľka
Ishpatina Ridge

Ishpatina Ridge () je najvyšší vrch kanadskej provincie Ontário. Prominencia vrchu je 394 metrov.
Názov.
Názov „Ishpatina“ pochádza zo slova „ishpadinaa“ v jazyku Ojibwe. Slovo znamená „vyvýšené miesto“. Predošlý názov vrchu bol Ishpatina Hills.
Poloha.
Vrch je súčasťou Kanadského štítu. Má tri vrcholy.
Daniel Fischer (herec)

Daniel Fischer (* 2. júl 1987, Bratislava) je slovenský herec, dabér a hudobník. Absolvoval VŠMU a Konzervatórium v Bratislave. Je snúbenec herečky Dominiky Kavaschovej. Posledne účinkoval v seriáloch Najhorší týždeň môjho života ako farár a Oteckovia ako bezdomovec.
Fašiangy (rozlišovacia stránka)

Fašiangy môže byť:
Denis (rozlišovacia stránka)

Denis môže byť:
Ticho (rozlišovacia stránka)

Ticho môže byť:
Slovenské národné hokejové mužstvo na MS 2019

Toto je zostava slovenského národného hokejového mužstva, ktoré sa umiestnilo na 9. mieste na Majstrovstvách sveta v ľadovom hokeji 2019. Trénermi boli Craig Ramsay asistentmi boli Michal Handzuš, Róbert Petrovický, Andrej Podkonický. 
Základná skupina.
Tabuľka
M2 Browning

M2 Browning alebo Browning .50 je ťažký guľomet, navrhnutý koncom prvej svetovej vojny Johnom Browningom. Jeho konštrukcia je podobná Browningovmu skoršiemu guľometu M1919 Browning, komorovanému pre náboj .30-06. V 30. rokoch bola jeho konštrukcia zjednodušená a dostal silnejšiu hlaveň – odtiaľ označenie HB (Heavy Barrel – ťažká hlaveň). Od tej doby zostáva prakticky nezmenený.
M2 je komorovaný pre väčší a výkonnejší náboj .50 BMG (12,7 mm), ktorý bol vyvinutý spoločne so zbraňou a od nej odvodzuje svoj názov (BMG znamená "Browning machine gun"). Americkí vojaci ho prezývajú „Ma Deuce“ s odkazom na názov. Konštrukcia dostala veľa konkrétnych označení; oficiálne americké vojenské označenie pre súčasný pechotný typ je Browning Machine Gun, Cal. .50, M2, HB, Flexible. Je účinný proti pechote, nepancierovaným alebo ľahko pancierovaným vozidlám a člnom, ľahkým opevneniam a proti nízko letiacim lietadlám či vrtuľníkom.
Guľomet Browning ráže .50 je v Spojených štátoch používaný od 30. rokov 20. storočia po súčasnosť ako letecký guľomet, či guľomet montovaný na vozidle vo všetkých významných konfliktoch, ktorých sa USA zúčastnili, vrátane druhej svetovej vojny, kórejskej vojny, vojny vo Vietname, vojny o Falklandy, sovietskej vojny v Afganistane, vojny v Zálive, vojen v Iraku a v Afganistane v rokoch 2000 a 2010. Je hlavným ťažkým guľometom krajín NATO a služby sa dočkal aj v mnohých ďalších krajinách. M2 je v americkom inventári používaný dlhšie než akákoľvek iná strelná zbraň, popri pištoli Colt M1911, ktorá tiež patrí medzi návrhy Johna Browninga.
Jeho výroba bola zastavená v 70. rokoch, napriek početným pokusom sa však nepodarilo nájsť dostatočne účinnú náhradu, bola preto nakoniec v USA a Belgicku obnovená. Súčasnú verziu M2HB v USA vyrába spoločnosť General Dynamics, Ohio Ordnance Works, a U.S. Ordnance pre americkú vládu a pre spojencov prostredníctvom zahraničných vojenských predajcov. Ďalej je produkovaný zahraničnými výrobcami ako FN Herstal.